## Naputak o ostvarivanju carinskih i poreznih oslobođenja temeljem članka 13. Dodatka A Okvirnog sporazuma između Europske komisije i Vlade Republike Hrvatske u svezi sudjelovanja Republike Hrvatske u p

### NN 110/2003 (11.7.2003.), Naputak o ostvarivanju carinskih i poreznih oslobođenja temeljem članka 13. Dodatka A Okvirnog sporazuma između Europske komisije i Vlade Republike Hrvatske u svezi sudjelovanja Republike Hrvatske u p

# MINISTARSTVO FINANCIJA

**1492**

Na temelju članka 18. stavak 3. Zakona o sustavu
državne uprave (»Narodne novine«, br. 75/93, 92/96, 48/99, 15/00, 127/00 i
59/01), a radi provedbe carinskih i poreznih oslobođenja iz članka 13. Dodatka A
Okvirnog sporazuma između Europske komisije i Vlade Republike Hrvatske u svezi
sudjelovanja Repub­like Hrvatske u programima pomoći Europske zajednice (»Narod­ne
novine - Međunarodni ugovori«, br. 8/02 i 11/02), ministar financija donosi

## NAPUTAK

### o ostvarivanju carinskih i poreznih osloboĐenja temeljem Članka 13. Dodatka A Okvirnog sporazuma izmeĐu Europske komisije i Vlade Republike Hrvatske u svezi sudjelovanja Republike Hrvatske u programima pomoĆi Europske zajednice

I.

Člankom 13. Dodatka A Okvirnog sporazuma između
Europ­ske komisije i Vlade Republike Hrvatske u svezi sudjelovanja Republike
Hrvatske u programima pomoći Europske zajednice, propisana su carinska i
porezna oslobođenja pri puštanju robe u slobodan promet u carinsko područje
Republike Hrvatske, sukladno čl. 13. toč. 2. i 6. Dodatka A Sporazuma, te
oslobođenja od plaćanja poreza na dodanu vrijednost pri nabavi robe i usluga u
tuzemstvu, sukladno čl. 13. toč. 4. Dodatka A Sporazuma.

Navedena oslobođenja ostvaruju se pri provedbi
programa pomoći CARDS, PHARE i OBNOVA, koje Republika Hrvatska prima od
Europske zajednice sukladno odredbama Sporazuma.

II.

OsloboĐenje od carine i
poreza pri puŠtanju robe u slobodan promet

1. Roba koja se temeljem ugovora o nabavi robe,
kojeg su sklopila nadležna tijela Republike Hrvatske i financiraju se iz
potpore Europske zajednice, pušta u slobodan promet u carinsko područje
Republike Hrvatske, oslobođena je od plaćanja carine, poreza na dodanu
vrijednost i posebnih poreza, temeljem članka 187. stavak 1. točka 1. Carinskog
zakona (»Narodne novine«, br. 78/99, 94/99, 73/00, 92/01 i 47/03), članka 73c.
Pravilnika o porezu na dodanu vrijednost (»Narodne novine«, br. 60/96, 113/97,
7/99, 112/99, 119/99, 44/00, 63/00, 80/00, 109/00, 54/01 i 58/03), te čl. 140.
Ustava Republike Hrvatske (»Narodne novine«, br. 56/90, 124/00 i 41/01).

2. Osobni predmeti i
predmeti kućanstva (uključivši i osobni automobil, ako je u osobnom vlasništvu
navedene fizičke osobe, što se utvrđuje uvidom u prometnu i vlasničku knjižicu
vozila), koje uvoze fizičke osobe, sa uobičajenim mjestom stanovanja u
inozemstvu, angažirane temeljem ugovora o tehničkoj suradnji za obavljanje
poslova u Republici Hrvatskoj, oslobođeni su od plaćanja carine, poreza na
dodanu vrijednost i posebnog poreza sukladno čl. 187. st. 1. toč. 1. Carinskog
zakona, članka 12. točka 6. Zakona o porezu na dodanu vrijednost (»Narodne
novine«, br. 47/95, 106/96, 164/98, 105/99, 54/00 i 73/00), te čl. 140. Ustava
Republike Hrvatske.

Osobni predmeti i
predmeti kućanstva navedeni u podtočki 2. ovog naputka, mogu se uvoziti radi
opremanja kućanstva u Republici Hrvatskoj, odnosno korištenja u Republici
Hrvatskoj, te se isti ne smiju otuđiti, iznajmiti ili dati na uporabu drugoj
osobi, u roku propisanom važećim carinskim propisima.

3. Navedena oslobođenja
od carine i poreza pri puštanju odnosne robe u slobodan promet u carinsko
područje Republike Hrvatske ostvaruju se na sljedeći način:

a) Primatelj robe
popunjava obrazac »Potvrda za oslobađanje od plaćanja carine i poreza pri uvozu
robe«, koji je sastavni dio ovog naputka, u tri istovjetna primjerka, te iste
ovjerava u polju »Ovjera primatelja projekta«.

b) Uz Potvrdu se
prilaže i pripadajuća specifikacija robe, u koju se obvezno navodi sva roba iz
podtočke 1., odnosno pod­točke 2. ovog naputka, za koju se traži oslobađanje od
plaćanja carine i poreza. Na specifikaciju robe upisuje se broj Potvrde na koju
se specifikacija odnosi, uz ovjeravanje iste.

c) Popunjenu Potvrdu i
pripadajuću specifikaciju ovjerava i nadležno državno tijelo iz podtočke 9.
ovog naputka, sukladno čl. 632. st. 2. toč. 2. Uredbe za provedbu Carinskog
zakona (»Narodne novine«, br. 144/99, 48/, 49/00, 77/00, 12/01 i 110/01).

d) Jedan primjerak
Potvrde i specifikacije nadležno tijelo zadržava za vlastitu evidenciju, a dva
ovjerena primjerka Potvrde i specifikacije vraća primatelju. Primatelj jedan
primjerak Potvrde s pripadajućom specifikacijom podnosi nadležnoj carinarnici,
a drugi ostavlja za vlastitu evidenciju.

4. Oslobođenja navedena
u podtočki 1. i 2. ovog naputka, ostvaruju se kod nadležne carinarnice, uz
podnošenje:

a) deklaracije za puštanje odnosne robe u
slobodan promet, sa primjercima 6, 7 i 8, popunjenu sukladno čl. 15. Pravilnika
o obrascima za provedbu Carinskog zakona (»Narodne novine«, br. 147/99), te uz
upisivanje šifre »1020« (šifra za oslobađanje od plaćanja carine i poreza
temeljem Okvirnog sporazuma) u polje 36 deklaracije, te

b) pravilno popunjene i ovjerene Potvrde i
specifikacije robe iz podtočke 3. ovog naputka.

5. Postupak privremenog uvoza profesionalne
opreme, odobrava se, temeljem čl. 11. i čl. 13. toč. 7. Dodatak A Sporazuma,
sukladno važećim carinskim propisima Republike Hrvatske, dakle temeljem Aneksa
B.2. Konvencije o privremenom uvozu (»Narodne novine - međunarodni ugovori«,
br. 16/98), odnosno Aneksa E. Konvencije.

III.

OsloboĐenje od PDV-a pri nabavci
robe i usluga u tuzemstvu

6. U skladu s odredbom članka 13. točka 4.
Dodatka A Sporazuma, isporuke dobara i usluga financirane iz potpora EZ-a, koje
obave isporučitelji - tuzemni obveznici primateljima ne pod­liježu plaćanju
poreza na dodanu vrijednost.

Odredba članka 13. točke 4. Dodatka A Sporazuma
odnose se i na obveze poreza na dodanu vrijednost temeljem odredbe članka 19.
stavak 2. Zakona o porezu na dodanu vrijednost, na usluge koje inozemni porezni
obveznici obave tuzemnim poduzetnicima, ako je mjesto oporezivanja predmetne
usluge u tuzemstvu.

Primatelji potpore, pri nabavi dobara i usluga
od tuzemnih obveznika, oslobođenje od plaćanja poreza na dodanu vrijednost mogu
ostvariti uz predočenje ovjerene »Potvrde o oslobođenju od plaćanja PDV-a«,
koji je sastavni dio ovog naputka.

Primatelj projekta na temelju primljenog
predračuna popunjava obrazac u tri istovjetna primjerka, te iste ovjerava u
polju »Ovjera primatelja projekta«.

Isporučena dobra i obavljene usluge iz ove
podtočke, obvezno moraju biti navedene u predviđenom prostoru obrasca »Potvrde
o oslobođenju od plaćanja PDV-a«, koji je sastavni dio ovog naputka. Ako se
podaci o svim isporučenim dobrima i obavljenim uslugama ne mogu upisati u
predviđeni prostor Potvrde, sastavlja se specifikacija dobara i usluga, koja se
prilaže ovoj potvrdi.

Na specifikaciju treba upisati broj Potvrde na
koju se ista odnosi, te se obvezno ovjerava zajedno sa Potvrdom.

7. Potvrdu u skladu sa odredbom članka 73c.
Pravilnika o porezu na dodanu vrijednost, ovjerava nadležno državno tijelo iz
podtočke 9. ovog naputka, u polju »Ovjera nadležne institucije«, te jedan
primjerak zadržava za vlastitu evidenciju, a dva vraća primatelju potpore.

Primatelj potpore jedan
primjerak ovjerene Potvrde uručuje isporučitelju dobara i usluga, kojem potvrda
služi kao dokaz da je imao pravo obaviti isporuku bez obračunavanja poreza na
dodanu vrijednost, a drugi ostavlja za vlastitu evidenciju.

8. Isporučitelj dobara
i usluga po primitku Potvrde ispostavlja račun za isporučena dobra i obavljene
usluge bez obračuna poreza na dodanu vrijednost uz obvezno navođenje klauzule
»Oslobođeno poreza na dodanu vrijednost na temelju potvrde \*\*\* (navesti
nadležno državno tijelo iz podtočke 9. ovog naputka), broj -––--- od -––---«.

IV.

9. Tijela državne
uprave, nadležna za ovjeravanje potvrda iz podtočke 3. i 6. ovog naputka, su:

a) za provedbu CARDS
programa:

– centralizirani
projekti: Ministarstvo za europske integracije,

– decentralizirani
projekti: Ministarstvo financija, Uprava za financiranje programa i projekata
pomoći EU,

b) za provedbu programa
PHARE, Ministarstvo za europske integracije, te

c) za provedbu programa
OBNOVA, Ministarstvo za europske integracije.

V.

Obrasce »Potvrde za
ostvarivanje oslobođenja od plaćanja carine i poreza pri uvozu robe« iz
podtočke 3. ovog naputka, te »Potvrde o oslobođenju od plaćanja PDV-a« iz
podtočke 6. ovog naputka, tiskaju i distribuiraju »Narodne novine«.

Obrasci iz stavka 1.
ove točke tiskaju se na bijelom samo­kopirajućem papiru, sa plavom zaštitnom
šarom, u setovima od tri primjerka, dimenzija 210 x 297 mm.

VI.

Ovaj naputak stupa na
snagu danom objave u »Narodnim novinama«.

Klasa: 910-04/02-01/48
Urbroj: 513-02-1220/7-03-7
Zagreb, 1. srpnja 2003.

Ministar financija
**dr. Mato Crkvenac,** v. r.

![](dodatni/375700.gif)
![](dodatni/375701.gif)

Naputak, NN 110/2003-1492